PBMR dalk op sy heel laaste bene
Onderwerp: PBMR dalk op sy heel laaste bene Fri Feb 19, 2010 2:17 pm
2010/02/19 08:52:00 AM Francois Williams
PBMR en Mitsubishi werk saam
Algerië stel belang in SA se korrelbed
PBMR gaan dalk honderde aflê
Kaapstad. - Sowat driekwart van die meer as 800 mense by die korrelbedkernreaktormaatskappy (PBMR) kan hul werk verloor en sterk vermoedens bestaan dat die regering binnekort kan aankondig dat die PBMR-projek gestaak word.
Die PBMR-direksie het gister personeel oor 'n grootskaalse herstrukturering ingelig in 'n poging om koste te sny en die PBMR-projek te red.
Die PBMR het geen nuwe finansiering uit die pas aangekondigde begroting gekry nie, en het tans net genoeg geld om tot einde Maart in sy huidige vorm voort te gaan.
Me. Barbara Hogan, minister van openbare ondernemings onder wie se toesig die PBMR val, sal na verwagting binnekort 'n aankondiging oor die projek se toekoms doen, is gister met die bekendmaking van die regering se nuwe nywerheidsbeleidsaksieplan by die parlement gesê.
Me. Naledi Pandor, ondervoorsitter van die kabinet se groepering vir ekonomie, sê die werk wat die PBMR tot dusver gedoen het, kan in die breër kernkragbedryf benut word.
Mnr. Jaco Kriek, uitvoerende hoof, was gistermiddag op die punt om personeel oor die herstrukturering toe te spreek toe Sake24 hom bel. Hy was nie later vir kommentaar bereikbaar nie.
'n Verteenwoordiger van die Kommissie vir Versoening, Bemiddeling en Arbitrasie sal die herstruktureringsproses laat help vlot, het die maatskappy in 'n verklaring gesê.
Die bestuur praat met rolspelers in die res van die kernbedryf oor moontlike poste vir personeel wat geraak word.
Volgens die maatskappy hang die onmiddellike en mediumtermyntoekoms van die PBMR-projek af van die uitslag van gesprekke met bestaande en potensiële beleggers en belanghebbers oor hul voorwaardes vir verdere investering in die projek.
Volgens die 2010-bestedingsberamingsdokument wat met die begroting vandeesweek uitgereik is, val die staatsbydraes vir die PBMR drasties van die R1,7 miljard wat in die lopende boekjaar toegeken is tot R3,6 miljoen, R3,8 miljoen en R4 miljoen oor die volgende drie jaar. Volgens die dokument eindig die regering se bydrae tot die PBMR in 2012-'13.
Die vermoede bestaan dat baie van die PBMR-werknemers by die Kernenergie-korporasie (Necsa), die Nasionale Kernreguleerder, of by private maatskappye soos Lesedi Nuclear Services of internasionale kernkragmaatskappye soos Areva of Westinghouse sal probeer werk kry.
Die maatskappy het reeds vroeër gewaarsku dat hy net genoeg geld tot einde Maart het om in sy huidige vorm voort te gaan.
(Geen kru taal of haatspraak nie, asb.)
Feb 19 2010 10:31 Report this comment
Hoekom verbaas dit my nie????Die projek is dood gebore....n Duitser het jare gelede al die stelling gemaak dat die projek nie lewensvatbaar is nie en dit ook die rede is dat die groot oorsee se energie maatskapye nie belang stel in die ontwikkeling daarvan nie.Net Eskom was positief en het miljoene bele en wat nou wil voorkom dat al die geld down the drain is.